טיול 5 ימים בירדן - חו"ל מטריף במרחק הליכה וביקור באחד משבעת פלאי תבל
יעדים מומלצים לחופשה בחו"ל ✈️ אפריקה ✈️ טיול 5 ימים בירדן – חו"ל מטריף במרחק הליכה וביקור באחד משבעת פלאי תבל
כתבה מאת : ליאת רביב כהן
נהג ירדני:
אהלן חברים, נעים מאוד, אני ליאת ואני כותבת ציניות עם תשוקה אדירה לטיולים שווים ואני מזהירה מראש שאם אתם קוראים עד הסוף אתם קמים לארוז ולא אכפת לכם מכלום יותרררר.
אז כיאה לילדה שנולדה וגדלה באצבע הגליל הבת שלי מתה על המדבר אז היא מכריחה אותי לצאת איתה מידי פעם לגיחות בצבע חום אדמדם בטענה שזה עוזר לה להתבגר בשלווה.
כאמא שמעודדת שלווה בגיל הנעורים כאילו שזה אפשרי בכלל אמרתי יאללה פ'סדר יש לי רבעוש פנוי שזו הייתה טעות כי אז היא אמרה אהההה רבעוש שלםםםםם?! מעולה! כי זה בדיוק מה שצריך בשביל ביקור בירדן.
רגעעעע, מה ירדן? חשבתי כפר הנוקדים ובכלל ירדן ושלווה הולך ביחד? אז היא גלגלה עיניים בשם דור שלם שלא זוכר את מלחמת ששת הימים ונכנסה לבוקינג לסגור לנו מלונות. איך שהיא שלחה לי את הלינקים למלונות רצתי לארוז מהר מהר לפני שהיא תחליף לכפר הנוקדים וגם מיהרתי לתדלק את האוטו, בכל זאת יש לנו 6 וחצי שעות נסיעה ממטולה למעבר גבול כשמישהו אחר נוהג זאת אומרת..
אז הנה המסלול שהילדה (17) תכננה, לא הייתי משנה כלום כי היה מושלם והיא גם טרחה לציין את זה בכל רגע נתון כדי שיהיה ברור שהיא גאון ואני סתם בן אדם ממוצע וזה הולך ככה.
עוברים את הגבול (105 שח לאדם) ומשם נוסעים דוכ לואדי מוסא (פטרה) עם רא'אד הנהג הגבר גבר שלנו כי חייב מישהו שמבין את השפה וזה יותר מקטע טכני, מגיעים אחר הצהריים , מצלמים שקיעה ואז מפשירים בג'קוזי של המלון המשוגע Petra Bubble Luxotel (בעודנו בג'קוזי היא אומרת לי אמא, קבלי מרק בטטות, בחיי שעד עכשיו אני צוחקת…)
אם גם אתם רוצים ללון במלון זה לחצו כאן למידע נוסף
תופסים את השאטל הראשון של המלון לפטרה, 7 בבוקר, כדי להגיע לפני כל האוטובוסים של שאר התיירים החצופים שיש להם נטייה לעמוד באמצע הצילומים של דורון בכל מקום שהיא נמצאת בעולם סוף ציטוט. משלמים 75$ כניסה לאדם (50 דולר ירדני) שזה לגמרי מחיר הסחפות אבל מה לעשות ככה זה בכניסה לאחד משבעת פלאי תהל, אז כדי לאזן לא לוקחים מדריך כי זה לא מנהטן פה וגם ככה הכל כתוב באינטרנט וחוץ מזה זה מפריע להתמנגל עם הבדואים המקומיים שהכסף שלך הולך ישירות אליהם וזה מגיע להם כי מישהו צריך לממן את כל הסוכר שהם שופכים לתה!
סביבות 3 בצהריים מסיימים את הסיבוב וחוזרים למלון (שאטל) למנוחה קלה.
ואז בלילה חוזרים לתכנית עם השם המקורי "פטרה בלילה" שזה כמו בבוקר רק בחושך אז המקומיים שמים פנסי חול לאורך כל הסיק והאתר המרכזי וזה מגניב אם יש לך מעיל עבה.
בצהריים ממשיכים לכיוון ואדי ראם, מיד מרגישים שהגענו למאדים ונכנסים להיפר וונטילציה כשמבינים שהמלון הזה שהגענו אליו הוא (!!) הוא, הוא הוא כנראה היפה ביותר בירדן אם לא בכל המזרח התיכון. את הערב מבלים בהתפעלות מתמשכת תוך כדי צעידה בשבילי העץ, ממשיכים בסיור תצפית כוכבים עם מדריך מצרי שמגלה לנו שבזודיאק יש 13 מזלות אז כל ההורוסקופ זה בולשיט אחד גדול ואז כדי להתאושש מהבשורה למרות שמעולם לא קראנו הורוסקופ וממש לא אכפת לנו מכל השיט הזה הולכים לשתות תה מתוק מידי בבית הקפה שבנוי בתוך מערה בדופן ההר. מערה! וזהו. סביב חצות מתרסקים בחדר שמעוצב כמו מסיבת חינה אחת גדולה ומתפלאים איך עוד לא הגישו לנו ספינג'.
עושים צ'ק אאוט ושוב בוכים כי למה לא באנו לפה ליומיים קיבינימט, מתחבקים עם בילל החמוד שהלך אחרינו לכל מקום כדי לוודא שאנחנו לא מתאמצות או משהו ועולים על הג'יפ של איברהים לטיול של 4 שעות בוואדי שכולו נקי מעמודים ו/או חוטי חשמל…
עוצרים 4000 פעם לצלם את כל הפלא הזה ופותחים סחבקייה עם כל בדואי בצד הדרך כי איברהים הוא מקומי אסלי ולמרות שהוא נראה בן 17 הוא מכיר את כווווווולם כולל את השמות של ההרים אותם הוא גם מזהה בלילה לפי הצלליות שלהם בחיי לא משקרת (אני אשכרה לא יוצאת לזרוק אשפה בלילה כי אני לא זוכרת איפה יוצא הפח שיהיה לי בריא איברהים).
אחר הצהריים חותכים לעקבה לאיזה מסעדה מקומית טובה כדי להתחבק עם מנסף כבש ויוגורט ואז עושים צ'ק אין במלון אל-מנרה הקסום (שחודש לאחרונה ע"י רשת מריוט) כדי להתאושש מכל הקילומטרים שהלכנו פה בלי להרגיש…
למידע נוסף על המלון אל-מנרה ולהזמנת חדר לחצו כאן
הטיפ הכי חשוב הוא שאתם צריכים נהג מקומי! תשמעו, אני נוהגת בכל מקום שאני מגיע אליו בעולם (חוץ מלונדון) אבל פה יש נקודות מכס ומחסומי שיטור אז כדאי שיהיה אתכם מישהו שדובר את השפה. מה גם שהגזרה מלאה בבדואים שנוהגים ללא רשיון ואיך לומר… יש לזה נראות…
כך או כך אני ממליצה בחום על רא'אד! יש לו יונדאי 8 מקומות שנת 2020 (קיצר, אוטו שחור) והוא מכיר את הגזרה כמו את כף ידו. הוא הגדיל לעשות ושלח מישהו שיחכה לנו במעבר גבול עצמו כדי לסייע עם הדרכונים, התקשר לבתי המלון לוודא שנקבל את החדרים (במקרה שלנו בועות) הכי טובים והיה בקשר מתמיד בוואטסאפ כדי לתת לי טיפים לגבי מה לשאול ואיזה מחירים לשלם, כיוון אותנו למסעדות הכי טובות ומה לא.
הוא קורא למסלול הזה שעשינו איתו "מסלול ליאת" (מתרגשת) ויודע לתאם עבורכם את כל הפרטים מסביב עם המחירים הכי טובים בהבטחה. עדכנו אם רוצים ואחבר בניכם!
פרטים על הנהג שלנו: רא'אד הוא צעיר מקומי, גר בעקבה והוא נהג/מדריך/קומבינטור/נשמה טובה, צמוד אליך לאורך כל השהות מהאיסוף במעבר גבול/שדה תעופה הוא יעלה בין כ-350-450 ש״ח ליום (לא חשוב כמה אנשים ברכב), תלוי במרחקים… ומי שמבין יודע שזה מעט במונחים תיירותיים!
רא'אד יכול לסגור לכם הכל (מלונות, מסעדות, טיול ג'יפים והלאה) והוא שולח מחיר מראש כדי שתאשרו.
חשוב לזכור שהמלונות במסלול להלן ("מסלול ליאת") הם לאקז'רי, אני שילמתי בערך 900-110 ש"ח לילה (שזה חצי מחיר מתל אביב באותו יום!) לחצי פנסיון והאוכל נהדר. המחירים משתנים בהתאם חעונה וליום בשבוע אבל רא'אד יודע להשיג את המחיר הכי משתלם במלונות האלה.
כמובן שיש מלאאא אפשרויות ברמות ומחירים שונים. אם אתם יוצרים קשר תגידו שליאת נתנה את הפרטים (יואווו איך תמיד רציתי להגיד את זה אני כזאת מגניבה עכשיו…) כדי לקבל מיד את המחירים הכי טובים!
רא'אד, עונה תוך 5 דקות עד שעה בוואטסאפ: 962783677193+
הירדנים הם אנשים חמים ונדיבים בקטע הכי אותנטי שיש ותרבות האירוח פה בין הטובות שנתקלתי בעולם (והייתי במעל ל-50 מדינות).
תעשו בפטרה 2 לילות! אם כבר באתם תשקיעו! יש מלא פטרות בפטרה. שלא תטעו כי זה שרואים רק נקודה אחת מפורסמת זה רק קצה הקרחון המדברי חברים. זה מעל ל-45 קילומטר מרובע של היסטוריה נבטית חמודה בסלע וכל נקודה יותר מטריפה מהקודמת. בפטרה יש כמיליון מבקרים בשנה אז תהיו חכמים לגבי הימים שאתם באים והתרחקו מחודשים עמוסים כי אז זה נהיה שוק מחנה יהודה ביום שישי.
לדעתי לא צריך מדריך בתוך פטרה. ממליצה לתפוס בדואי חביב על הקרקע ולהתקמבן איתו על ליווי לנקודות שרק הם מכירים ובדרך להינות משיחות חולין על פערי תרבות ומעמד האישה.
לכו למסלול פטרה הקטנה. מסלול קצר חלום, יפה כמו פטרה וללא דמי כניסה. ממליצה ללכת עד הקצה למצא ולעלות את המדרגות שמאחורי הדוכנים, להגיע למעלה וכשנדמה לכם שנגמר אז לעקוף את הסלע מימין ולמצא מעבר צר שמגיע לתצפית מקסימה. אם הגעתם עד שם תמסרו דש לאדם בבקשה. הוא בן 4 החודש.
בכניסה לוואדי ראם משלמים 5 דינר לאדם.
מלון ממוריס איישה הוא החדש והמומלץ מכולם. חוץ ממנו יש מלון בועות זהה לזה של פטרה (אותם בעלים). מעבר לשני אלה יש עוד כ-200 מחנות לבחירתכם, כל השאר מאוד דומים אחד לשני אז תעשו אנדנדינו.
בוואדי ראם אין קליטה ואין וייפיי. מוות! היינו שם יום וחצי, אחרי שעתיים, כשהיינו קצת צמאות הבת שלי אומרת לי: אמא!!! תחשבי ככה 40 שנה!!
במרחב הירדני לא מוכרים אלכוהול, גם לא במלונות (למעט בעקבה), אז תקנו באיזה סופר בקבוק יין אם חשוב לכם ואם אתם בירח דבש או משו..
אתם מוזמנים להצטרף לקבוצת הפייסבוק שלנו ״עזרה ראשונה לטיול המושלם בעולם״ בקבוצה תוכלו לשאול שאלות לפני ובמהלך תכנון הטיול לירדן, ואף למצוא שותפים לטיול.
טיול זוגי של 4 ימים בירדן בחודש אוגוסט כולל מסלול והמלצות
טיול 2 חברות בירדן (עקבה) בחודש יולי – חופשת בטן גב עם גיחה לפטרה
טיול בירדן 6 ימים בקיץ מצפון ועד דרום בחודש ספטמבר כולל טיול ג'יפים
6 בינואר 2020 בשעה 22:53
נשמע מגניב…אנחנו משפחה עם ילדים בגילאי 12 , 10, 9, 6 ותינוק 3 חודשים.
מחפשים טיול חופשה לפסח בעיקר בטן גב.
6 בינואר 2020 בשעה 23:27
שלום רב יוסף, רוב היעדים באירופה לא מתאימים בתקופה זאת של השנה. האפשרויות הן או למזרח או לאפריקה (זנזיבר לדוגמא) יש באתר כתבות רבות על היעדים הללו. אם יהיו שאלות נוספות תוכל לפנות אלינו ב״צור קשר״ ונעזור.